ศึกลำน้ำเลือด

ศึกลำน้ำเลือด (; ) ซีรีส์จีนฟอร์มยักษ์จาก ทีวีบี ออกอากาศครั้งแรกเมื่อปี 2530 เพื่อฉลองครบรอบ 20 ปี ของทีวีบี นำแสดงโดยดาราชื่อดังอย่าง เหลียง เฉาเหว่ย หลิวชิงหวิน หวงเย่อหัว, เดิม หลิวเต๋อหัว เคยถูกช่องทีวีบีคาดว่าจะให้เขารับบทพระเอกแต่ต่อมากลับถูกวางตัวในบท จักรพรรดิสุยหยาง แทน แต่สุดท้ายบทดังกล่าวถูกเปลี่ยนเป็น อู๋ฉีหัว แสดงแทน ช่วงนั้น หลิวเต๋อหัว ถูกช่องทีวีบีแช่เย็นนานถึง 400 วัน (เนื่องจากไม่ลงนามต่อสัญญาระยะยาวห้าปี) และเขายุ่งอยู่กับการรับแสดงภาพยนตร์ จึงปฏิเสธที่จะรับแสดงในละครเรื่องนี้

 เนื้อเรื่อง 
ในปลายยุคราชวงศ์สุย ฉิวหยั่นเค่อ (เหลียงเฉาเหว่ย) หรือ จางซันหลัง สาบานเป็นพี่น้องกับองค์ชายใหญ่ หยังหย่ง แห่งราชวงศ์สุย และได้พบรักกับองค์หญิงหลานหลิง (เฉินอวี้เหลียน) พระขนิษฐาขององค์ชายใหญ่ องค์ชายรองหยังกวง (อู๋ฉี่หัว) หลงใหลในตัวเหม่ยเหนียง (เฉินซิ่วจู) สาวงามจากราชวงศ์หนานเฉินผู้ยอมเสียสละตนเองมาอยู่กับสุยเหวินตี้ เจ้าแห่งราชวงศ์สุย หยังกวงก่อกบฏเพื่อชิงอำนาจและตัวเหม่ยเหนียงจากบิดา ฉิวหยั่นเค่อจึงต้องรวมพลังกับหยังหย่งเพื่อขัดขวางหยังกวง

เพื่อหาทางโค่นล้มหยังกวงจอมทรราชย์ ซึ่งกำลังเกลี้ยกล่อมเหล่าขุนนางให้มาจงรักภักดีต่อตน ขณะเดียวกันเหม่ยเหนียงก็ได้รับการช่วยเหลือจากนางคณิกาให้หลบหนีออกจากวัง ต่อมาเกิดความร้าวฉานขึ้นภายในสำนักหว่ากัง จนเป็นโอกาสให้หยังกวงยกกำลังมาบดขยี้

ต่อมาสำนักหว่ากังล่มสลาย เหตุเพราะความริษยาของหลี่มี่ (หวงเย่อหัว) จอมยุทธ์ชื่อดังที่แปรพักตร์ไปเข้ากับราชสำนัก ที่มีต่อฉิวหยั่นเค่อ ส่งผลให้ฉิวหยั่นเค่อต้องเดินทางจากไป อี๋เหวินฮั่วจี่ได้สังหารหยังกวง และตั้งตนเป็นใหญ่แทน แต่ถูกกองทัพของ หลี่ซื่อหมิน (หลิวชิงหวิน) ปราบจนราบคาบ หลี่มี่ยังคงตามราวีฉิวหยั่นเค่อ หลังจากนั้นฉิวหยั่นเค่อ หลีกทางให้หลี่ซื่อหมิน โดยนำหลานหลิงและพลพรรคมุ่งสู่ตะวันออกนอกด่าน จนสุดท้ายเขาก็ได้กลายเป็นราชาในดินแดนหนึ่ง และหลี่ซื่อหมินก็ได้กลายเป็นฮ่องเต้ผู้ยิ่งใหญ่ในนาม ถังไท่จง

 นักแสดง 

 สามผู้กล้าผจญภัย 
ผู้แสดงตัวละคร บทบาทและความสัมพันธ์ โทนี่
เหลียงเฉาเหว่ย ฉิวหรันเค่อ (พากย์ไทยเรียก ฉิวหยั่นเค่อ) ชื่อจริง จางซันหลาง
หลังจากที่ราชวงศ์เฉินล่มสลาย เขาได้ทำหน้าที่พิทักษ์ทายาทของราชวงศ์ในฐานะพ่อค้าวานิช และสนิทสนมเซวียนหัวฮูหยิน
ต่อมาได้เข้าร่วมกับกองกำลังหว่ากัง ล้มราชวงศ์สุย หลังจบภารกิจ เขาปฏิเสธการสวามิภักดิ์ราชวงศ์ถัง และพาองค์หญิงหลันหลิงออกไปนอกด่าน ตั้งตัวเป็นผู้นำอาณาจักรพูยอ

หลายปีต่อมา เขาได้กลับไปยังแผ่นดินถัง เพื่อพบปะกับหลี่จิ้งสองผัวเมียและหลี่ซื่อหมิน จิมมี่
โอวรุ่ยเหว่ย หลี่จิ้ง เคยช่วยเหลือหลี่ซื่อหมิน
เป็นสามีของสตรีแส้แดง
เคยมีพันธะทางใจเป็นระยะเวลายาวนานกับเซวียนหัวฮูหยิน หวังฉี่ฉิน สตรีแส้แดง ชื่อจริง จางชูเฉิน
เป็นที่ชอบพอของหยางซู่ แต่ดันถูกเจิ้งฮูหยิน เอกภรรยาของหยางซู่รับไว้เป็นลูกบุญธรรม

เป็นภรรยาของหลี่จิ้ง

 ราชสำนักสุย 
ผู้แสดงตัวละคร บทบาทและความสัมพันธ์ เป้าฟาง หยางเจียน พระเจ้าสุยเหวินตี้
เดิมรักราษฎรเหมือนลูกหลาน ภายหลังหลงเชื่อคารมและการยุยงขององค์ชายรองหยางกว่าง
นำไปสู่สาเหตุการสิ้นพระชนม์ของรัชทายาท และถูกปลงพระชนม์โดยหยางกว่างเอง หลี่เซียงฉิน ตู๋กูฮองเฮา หลงเชื่อคำพูดเท็จของหยางกว่างจนเผลอทำร้ายหยางหย่งในทางอ้อม
ต่อมาจึงล่วงรู้ธาตุแท้และแผนการชิงบัลลังก์ของหยางกว่างจนอกแตกตาย รีเบคกา
เฉินซิ่วจู เฉินเหม่ยเหนียง เซวียนหัวฮูหยิน (พากย์ไทยเรียก เจ้าจอมชุนฮั้ว)
รู้จักกับฉิวหรันเค่อตั้งแต่ยังเยาว์
เพื่อปกป้องเฉินซู่หมิงน้องชาย จึงถวายตัวกับพระเจ้าสุยเหวินตี้ และมอบหมายในฉิวหรันเค่อคอยพิทักษ์เฉินซู่หมิง
เป็นผู้รู้เหตุการปิตุฆาตของหยางกว่าง จึงถูกอำมาตย์หยางซู่จับตัวไว้เป็นเครื่องต่อรองกับฮ่องเต้หยางกว่าง (พระเจ้าสุยหยางตี้)
ต่อมาถูกหลี่จิ้งช่วยเอาไว้ได้ ต้องรอนแรมหลบหนีการจับกุมจากทั้งทางการสุยและหยางซู่อยู่หลายเดือน ก่อให้เกิดพันธะทางใจขึ้นระหว่างทั้งสอง ก่อนที่สตรีแส้แดงจะตามมาเจอ
ต่อมาสตรีแส้แดงถูกหยางซู่จับไว้เป็นตัวประกันเพื่อแลกกับนาง นางจึงยอมสละตัวเองแลกเปลี่ยนกับสตรีแส้แดง
เจิ้งฮูหยินคิดว่าหยางซู่พานางมาซ่อนไว้เพื่อเป็นอนุภรรยา จึงวิ่งโร่ไปฟ้องพระเจ้าสุยหยางตี้
หลี่เซียงเอ๋อร์ถูกส่งมาชิงตัวนาง เซียงเอ๋อร์ประมือกับองค์หญิงหลันหลิงที่มาชิงตัวนางเช่นกันจนฉิวหรันเค่อต้องเข้ามาขวาง และในจังหวะชุลมุนนั้น นางถูกฆ่าปิดปากโดยมือสังหารของอวี่เหวินซู่ ดิก
เลี่ยวฉีจื้อ หยางหย่ง รัชทายาทของพระเจ้าสุยเหวินตี้ พี่ชายของหยางกว่าง
เป็นคนดีมีน้ำใจ เปิดยุ้งฉางแจกจ่ายเสบียงยังชีพให้แก่ผู้ประสบอุทกภัยโดยพลการ ทำให้ระคายเคืองเบื้องพระยุคลบาท
ถูกหยางกว่างให้ร้ายในหลายครั้ง จนถูกถอดจากที่รัชทายาทและถูกเนรเทศ สุดท้ายก็ถูกหยางกว่างปลงพระชนม์ เจิงฮุ่ยอวิ๋น พระชายาหยวน ชื่อเล่น อาซิ่ง
ชายาของรัชทายาทหยางหย่ง มักมีเรื่องกระทบกระทั่งกันตลอดเวลา ถูกหยางกว่างรัดคอตาย และป้ายสีองค์รัชทายาท ลอว์เรนซ์
อู๋ฉี่หัว หยางกว่าง (พากย์ไทยเรียก หยังกวง) พระเจ้าสุยหยางตี้
โอรสองค์รองของพระเจ้าสุยเหวินตี้ น้องชายของหยางหย่ง
เป็นคนไหวพริบเป็นเลิศและเจ้าเล่ห์แสนกล ป้ายสีหยางหย่งลับหลังหลายต่อหลายครั้งเพื่อชิงตำแหน่งรัชทายาท
ต่อมาก็ฆ่าพ่อฆ่าพี่ชิงบัลลังก์ ใช้ชีวิตเสเพลสำมะเลเทเมา เกณฑ์ราษฎรเรือนแสนมาขุดคลองต้าอวิ้นเหออย่างทารุณและไร้มนุษยธรรม เพียงเพื่อหมายจะล่องสำราญไปยังแดนใต้

ต่อมาถูกอวี่เหวินฮว่าจี๋ก่อการกบฏ ตัวเองพยายามหนีเอาตัวรอด สุดท้ายก็ถูกอวี่เหวินฮว่าจี๋รัดคอจนสวรรคต โค่วหงผิง พระชายาเซียว (พอหยางกว่างครองราชย์ พากย์ไทยเรียกว่า ฮองเฮา) ชื่อเล่น อาจือ ชายาของหยางกว่าง ไอดี้
เฉินอวี้เหลียน องค์หญิงหลันหลิง ธิดาของพระเจ้าสุยเหวินตี้ น้องสาวของหยางหย่งและหยางกว่าง
เป็นอริคนสำคัญของฉิวหรันเค่อ แต่ก็ผลัดกันให้ความช่วยเหลือกันและกันอยู่บ่อยครั้ง หยางจื่อเทา เผิงกงกง ขันทีคนสนิทของฮ่องเต้ต้าสุย อู๋เจียลี่吳家麗 หยวนอวี้ฝู พยานเท็จป้ายสีรัชทายาท ชวีเยวี่ย จงเสี้ยวอ๋อง มนตรีอาวุโสในราชสำนักสุย
หลังการสวรรคตของพระเจ้าสุยเหวินตี้ ก็ถือแส้ทองพระราชทานมาหมายจะตีและเปิดโปงความชั่วร้ายของหยางกว่างกลางท้องพระโรง จบลงที่การฆ่าตัวตายโดยที่ไม่อาจทำอะไรหยางกว่างได้ เซวียชุนเหว่ย หยางจวิ้น องค์ชายสาม ถูกเฉินซูหมิงแทงตายขณะปกป้องพระเจ้าสุยเหวินตี้ เติ้งหรู่เชา หยางซิ่ว องค์ชายสี่ ร่วมมือกับองค์หญิงหลันหลิง พยายามจะเปิดโปงความชั่วของพระเจ้าสุยหยางตี้ และถูกพระเจ้าสุยหยางตี้ปลงพระชนม์ หยางเลี่ยง เหลียงซูเอ๋อร์ พระกำนัล หวังหย่งอี๋ พระกำนัล เฉาจี้ ฉางกงกง ช่วยเหลือองค์หญิงหลันหลิง เถียนหย่งเจีย มือกระบี่เซียวเซียง 1 ใน 4 ยอดฝีมือขององค์หญิงหลันหลิง
ภายหลังแปรพักตร์ไปอยู่กับอวี่เหวินฮว่าจี๋ จูเถี่ยเหอ นักพรตไร้นาม 1 ใน 4 ยอดฝีมือขององค์หญิงหลันหลิง
เป็นคนที่หลันหลิงไว้ใจมากที่สุด ภายหลังถูกลอบสังหาร เฉินตี๋เค่อ หมัวลี่ 1 ใน 4 ยอดฝีมือขององค์หญิงหลันหลิง
ตายในที่รบขณะทำศึกกับอวี่เหวินฮว่าจี๋ หยางจิงจิง ไป่ลี่ซือ 1 ใน 4 ยอดฝีมือขององค์หญิงหลันหลิง
ตายขณะปกป้องเจ้านายระหว่างการโจมตีของอวี่เหวินฮว่าจี๋ หยางเหยียนถัง ขันที ขันทีที่พระเจ้าสุยหยางตี้ส่งไปมหานครชายน้ำ ถูกอวี่เหวินฮว่าจี๋ติดสินบน

 จวนอำมาตย์เยวี่ยอ๋อง 
นักแสดงตัวละคร บทบาทและความสัมพันธ์ แดนนี่
หลิวตัน หยางซู่ เยวี่ยอ๋อง
หยิ่งลำพองและจอมบงการ เป็นอำมาตย์มีอำนาจเต็มในราชสำนัก

หลังการสวรรคตของพระเจ้าสุยเหวินตี้ เขาควบคุมสถานการณ์และสนับสนุนหยางกว่างให้ขึ้นเป็นพระเจ้าสุยหยางตี้

พยายามครอบงำและเบียดบังพระราชอำนาจของพระเจ้าสุยหยางตี้จนเกิดเป็นเกมชิงอำนาจ ภายหลังพยายามก่อกบฏจนถูกควบคุมตัวและทรมานจนกว่าจะตาย เหลียงเป่าเจิน เจิ้งฉีเยีย ราชินิกุลราชวงศ์สุย เป็นพระสหายตู๋กูฮองเฮา
เนื่องจากหยางซู่ได้พาเซวียนหัวฮูหยินเข้ามาซ่อนไว้ในจวน นางเข้าใจว่าพาเซวียนหัวฮูหยินมาเป็นอนุภรรยา จึงวิ่งโร่ไปฟ้องพระเจ้าสุยหยางตี้ และเผลอเผยการเคลื่อนไหวของหยางซู่โดยไม่ได้ตั้งใจ ทำให้พระเจ้าสุยหยางตี้รู้เท่าทันเหตุการทั้งหมด
ถูกหยางซู่วางยาพิษในสุรา แล้วประกาศว่าเสียชีวิตด้วยโรคปัจจุบัน อวี๋เทียนเหว่ย หยางเสวียนก่าน (พากย์ไทยเรียก หยางกั่ง) บุตรคนโตของหยางซู่ ลำพองเหมือนพ่อ แต่ไม่สามารถใช้งานได้ เนื่องจากเป็นคนประมาทและขาดความเฉลียว พาทหาร 2 หมื่นนายไปตายที่ดอยมังกร
พระเจ้าสุยหยางตี้ใช้โอกาสนี้ลิดรอดอำนาจทางการทหารของเขา โดยโอนกองพลไปอยู่ใต้บังคับบัญชาของหลี่ซื่อหมิน และจำตรุไว้
ภายหลังถูกพระเจ้าสุยหยางตี้ตัดหัวส่งไปให้หยางซู่ที่จวน สวี่เจี้ยนปัง หยางเสวียนถิง ลูกชายคนเล็กของหยางซู่ มีเรื่องวิวาทกับรัชทายาท จึงถูกอวี่เหวินซู่สังหารเพื่อป้ายสีรัชทายาทว่าฆ่าคนตาย สร้างความแค้นต่อรัชทายาทให้กับหยางซู่ เย่ลี่เสีย เข่อเอ๋อร์ หญิงรับใช้ของเจิ้งฮูหยิน ซุนจี้ชิง พ่อบ้าน ขณะที่พระเจ้าสุยหยางตี้จะจับกุมหยางซู่ภายในจวน ก็เอาองค์หญิงหลันหลิงมาเป็นตัวประกัน

 เบื้องหลังการสร้าง 
บทภาพยนตร์ของซีรีส์เรื่องนี้ดัดแปลงจากประวัติศาสตร์ ถือเป็นช่วงแก่งแย่งชิงแผ่นดิน และการสิ้นสุดของราชวงศ์สุย หาอ่านเรื่องราวในยุคสมัยนี้ได้จาก นิยายอิงประวิติศาสตร์ ยุทธการล่าบัลลังก์ จากบทประพันธ์ของ "จิ่วถู" และแปลเป็นไทย โดย น.นพรัตน์ ซึ่งกล่าวถึงช่วงปลายราชวงศ์สุย แผ่นดินเกิดกลียุค เกิดการรบราฆ่าฟันทุกหย่อมหญ้า และไปอ่านอีกเรื่อง จากบทประพันธ์เรื่อง มังกรคู่สู้สิบทิศ (大唐雙龍傳) ของหวง อี้ และแปลเป็นไทย โดย น.นพรัตน์ เช่นกัน ซึ่งว่ากันถึงการสิ้นสุดของราชวงศ์สุย และสถาปนาราชวงศ์ถัง ซึ่งรุ่งเรืองต่อมา จัดว่าเป็นซีรีส์ที่ใช้ทุนสร้างสูง เพลงประกอบ "雄霸天下" ร้องโดย เหลียง เฉาเหว่ย และ หลี่ ฟัง มีความยาวทั้งสิ้น 58 ตอน และเคยนำเข้ามาฉายในประเทศไทยทางช่อง 3 ในปี พ.ศ. 2531 ประสบความสำเร็จอย่างมาก จนต้องมีการสร้างต่อเป็นภาค 2 และภาคที่ 3 และในปี 2558 ทางช่อง 3 แฟมิลี ได้นำซีรีส์อมตะเรื่องนี้กลับมาฉายอีกครั้ง

ซึ่งคำว่า "ศึกลำน้ำเลือด" (大運河) ก็หมายถึง คลองต้ายวิ่นเหอ ซึ่งเป็นคลองขนาดใหญ่ ซึ่งเริ่มขุดกันในสมัยสุยหยางตี้หรือ องค์ชายรองหยังกว่างในเรื่อง ใช้เวลาขุดกว่า 30 ปี ใช้แรงงานมนุษย์กว่า 6 ล้านคน นับเป็นคลองที่ยาวที่สุดในโลกในขณะนั้น

 เรตติง 
ทีวีบีได้มีการเปิดเผยว่า ช่วงละครฉายใหม่ ๆ เรตติงสูงมาก พอมาถึงกลางเรื่อง จู่ ๆ ผู้ชมจำนวนมากเลิกดูไป จนเรตติงลดฮวบลงมา แต่พอมาทราบเหตุผลสำคัญของผู้ชมที่ทำให้ เลิกดูละครเรื่องนี้กลางคัน เพราะปัญหาของละครเรื่องนี้มาจากบทที่ยาวเกินไป และบางช่วงมีความน่าเบื่อเกิน

ได้รับความนิยมในสหรัฐอเมริกา
ชนะการออกอากาศระดับเหรียญเงิน ในย่านชุมชนชาวจีนในนิวยอร์ก ประเทศสหรัฐอเมริกา

 ดูเพิ่ม 
 มังกรคู่สู้สิบทิศ
 คลองต้ายวิ่นเหอ

 อ้างอิง 
 ศึกลำน้ำเลือด จากเว็บไซต์เหลียง เฉาเหว่ย แฟนคลับ
 จำเรื่องนี้กันได้ไหม "ศึกลำน้ำเลือด" นำโดยเฮียเหลียงเฉาเหว่ย จากพันทิป

 แหล่งข้อมูลอื่น 
 ไตเติลเปิดซีรีส์ทั้ง 3 ภาคจากยูทูบ
 เพลงประกอบโดย เหลียง เฉาเหว่ย 

หมวดหมู่:ละครโทรทัศน์ฮ่องกง
หมวดหมู่:ละครแนวแอ็คชั่น
หมวดหมู่:ละครโทรทัศน์ฮ่องกงในปี พ.ศ. 2530
หมวดหมู่:หวงยี่หลาง
หมวดหมู่:ละครโทรทัศน์ช่องทีวีบี